Ríkisstjórnin fær falleinkun

Þjóðin kaus yfir sig ríkisstjórn sem segist hafa náð gríðarlegum árangri í uppbygginu eftir banakhrunið. Vel getur verið að ráðherrar, almannatenglar, aðstoðarmenn og embættismenn séu á fullu við endurreisnarstörf. En rétt eins og í skólanum í gamla daga þá skiptir litlu hversu mikið nemendur leggja á sig við próflestur ef einkunnirnar eru lágar.

Á sama hátt verður að spyrja um árangur ríkisstjórnarinnar í endurreisninni. Þá er horft til nokkurra atriða:

Verðbólgan er 11,1%
Atvinnuleysið er 9,0%, 16.000 mann eru án atvinnu
Atvinnulífið á í alvarlegum vandræðum, gjaldþrot fyrirtækja heldur áfram
Byggingamarkaðurin er hruninn, ekkert bendir til að hann lagist
Gengi krónunnar er í sögulegu lágmarki, ekkert bendir til að það lagist
Fasteignamarkaðurinn er hruninn, ekkert bendir til að hann lagist
Markaður með notaða bíla er hruninn, ekkert bendir til að hann lagist
Ofl. ofl.

Þetta er nú bara hluti af þeim veruleika sem blasir við almenningi, þjóðinni sem telur sig engu að síður hamingjusama.

Fyrri ummæli:
Var viðskilnaður fyrri stjórnar virkilega svona hrikalegur? Það mun taka mörg ár að vinna hann upp, ef lýsingar þínar eru réttar, sem ég held að þær séu. Því miður.

Það versta við þetta er að ríkisstjórnin stjórnunarlega gjaldþrota. Þegar hún kemur fram og tjáir sig um ástandið þá er hún að tala um að allt verði gott eftir eitt misseri og hvað þau ætla að gera í sumarfríinu. Ef ekkert gerist á næstunni (vikum og mánuðum) þá gæti ég trúað því að kreppan hér á landi verði lengur en þessi fimm-ára-dæmigerða kreppa sem þekkt er í þjóðhagfræði.
Það sem vegur þungt og þyrfti nauðsynlega að komast á listann hér að ofan er:

Gjaldeyrismarkaðurinn er óvirkur og með höftum
Krónan er ónýt gagnvart öðrum löndum í heiminum
Lífeyrissjóðsmálin eiga enn eftir að koma uppá yfirborðið með tilheyrandi látum.
Ríkisstjórnin vill frekar hækka skatta en skera niður óþarfa kostnað*

* s.s. nefndir, embætti og fleira í þeim dúr sem þjóna engum tilgangi. Hér er ekki átt við löggæslu, sjúkrahús, elliheimili og skóla.

Ummæli:
Það er fróðlegt að lesa pistla eftir þig og aðra "bláeygða" einstaklinga sem sjá ekki ár , tæplega mánuði, aftur í tímann. Engin Ríkisstjórn hefur tekið við öðru eins ástandi í fjármálum þjóðarinnar og það væri ekki drjúpandi smjör af hverju strái þó þú og þínir skoðanabræður gætuð framkallað meirihlutastjórn Sjálfstæðis- og Framsóknarflokks.

Eða er það ekki sem þú ert að segja?

Við búum við mikil vandkvæði í okkar þjóðfélagi. en ég held að við höfum oft áður séð það svartar. svo vel man ég ástandið fyrr á árum.

Okkar vandkvæði sköpuðu fyrst og fremst tortúlalubbarnir í bönkunum, sem nú virðast ýmsir vera tilbúnir að slá skildi fyrir, fyrir þann grundvöll sem þeir flokksforingjarnir Davíð og Halldór lögðu með sinni siðspilltu sölu/gjöf bankanna til útvalinna gulldrengja að þeirra áliti og síðan tóku við aðrir flokksforingjar Geir og Ingibjörg Sólrún sem hefðu getað gert margt til að minka hrunið en þó aðeins með því að kalla það fram fyrr. Ef þau hefðu haft kjark til að horfast í augu við staðreyndirnar og tekið á því hefðu bankarnir fallið, þeir voru aldrei annað en sápukúla. Líklega höfum við Íslendingar aldrei haft yfir okkur duglausari forsætisráðherra en Geir Haarde.

Það væri sama hverjir sætu við stjórnvölinn nú; ég sé enga kraftaverkamenn eða konur sem gætu hafa gert ástandið betra en það þó er.

Nema kannski þig og aðra spekinga á blogginu, svo sem Pál Vil.blaðamann Jón Val guðfræðing, Halldór Jónsson verkfræðing, fleiri ykkar líkar eru þarna á sveimi.

Verkefni: Tröllaveiði - Nettröll eða ekki
Merking: Ekki nettröll